Lav et referat af nedenstående tekst:

Tekst:
Tirsdag aften klokken 18.28 fik Midt- og Vestjyllands Politi en anmeldelse om et fragtskib på Hanstholm Havn, hvor der lå flere bevidstløse i lastrummet. Ulykken skete på en polsk coaster ved navn Corina, da de ankom til Hanstholm Havn fra Gdansk. - Vi har reddet fire personer af skibet. De var alle livløse. De er alle kørt til hospitalet. Den ene er afgået ved døden, og de tre andre er i livsfare siger vagtchef ved Midt- og Vestjyllands Politi. - Det er uvist, hvordan de er endt i denne tilstand. Man kan forestille sig, at det er noget giftigt gas, som lasten har udviklet eller iltmangel i lastrummet. Arbejdstilsynet skal undersøge sagen, siger han. Udover de fire på skibet, er havnevagten også kørt til observation. Skibets øvrige mandskab var også påvirket af gassen, men kunne selv gå af skibet.

Referat:
En person er død og tre er i livsfare, efter de blev fundet livløse i lastrummet på en polsk coaster på Hanstholm Havn. OPDATERET 20.55